รายชื่อตัวละครในนักเตะแข้งสายฟ้า GO

รายละเอียดตัวละครใน อินาสึมะอีเลฟเวน GO ทั้งเกมและอนิเมะ
ชมรมฟุตบอลไรมงถูกแบ่งเป็นสองทีมคือ เฟิสท์ทีม และ เซคันด์ทีม โดยเฟิสท์ทีม เป็นทีมหลักของโรงเรียนมัธยมต้นไรมงและเป็นทีมที่เป็นหลักในการแข่นขันฟุตบอลนัดต่างๆ โดยส่วนใหญ่เป็นผู้เล่นที่เลื่อนขั้นมาจากเซคันค์ทีม ยกเว้นเท็นมะและชินสุเกะที่เข้ามาชมรมฟุตบอล มีสีชุดประจำทีมคือสีเหลืองและสีน้ำเงิน ส่วนเซคันด์ทีมเป็นทีมสำรองของทีมชมรมฟุตบอลไรมงที่เพิ่มอีก 1 ทีม เนื่องจากมีผู้สมัครเข้าชมรมฟุตบอลไรมงเป็นจำนวนมาก จึงได้สร้างทีมที่รับเฉพาะนักเรียนที่สมัครเข้าร่วมชมรมฟุตบอลโดยทำหน้าที่เป็นทีมฝ่ายซ้อมให้กับทีมที่ก่อนจะลงแข่งจริง สีชุดประจำตัวของทีมคือสีขาวและสีเหลือง (เสื้อสมาชิกทีม) และสีเขียว (เสื้อผู้รักษาประตู)
เรซิสแทนซ์เป็นชื่อกลุ่มต่อต้านฟิฟธ์เช็กเตอร์ที่คุกคามกีฬาฟุตบอลในช่วงเวลา 10 ปีและเป็นหนึ่งในกลุ่มที่คัดเลือกเป็นผู้นำแห่งวงการฟุตบอลของโฮลี่โรด โดยอาศัยในฐานลับของโรงเรียนเทย์โคคุ
ฟิฟธ์เซ็กเตอร์(フィフスセクター) คือกลุ่มองค์กรที่ใช้ระบบการจัดการด้านกีฬาฟุตบอล ก่อตั้งขึ้นมาเนื่องจากกีฬาฟุตบอลได้รับความนิยมอย่างมากในประเทศญี่ปุ่น ทำให้เกิดกลุ่มการตลาดในด้านการแข่งขันจนกลายเป็นตัววัดระดับของโรงเรียน และโรงเรียนที่ไม่มีทีมฟุตบอลฝีมือดีจำนวนมากต้องตกต่ำ ฟิฟธ์เซ็กเตอร์จึงกำหนดสถิติแพ้-ชนะให้ทุกโรงเรียนอย่างเท่าเทียม โดยนำบุคคลในองค์กรทั้งโค้ชกับนักฟุตบอลเข้ามาแทรกแซงการแข่งขัน ตั้งแต่ออกคำสั่งล้มนัดหรือเตรียมคะแนนตามคำสั่งและนำทีมจากองค์กรเข้ามาแทนทีมในโรงเรียนด้วยวิธีสกปรก นักฟุตบอลที่มาจากองค์กรจะถูกเรียกว่า ซี้ด ซึ่งเป็นเด็กที่ถูกฝึกฝนมาอย่างเข้มงวดจนมีศักยภาพสูงและสามารถเรียกร่างอวตารรวดเร็วกว่านักฟุตบอลทั่วไป
กลุ่มอัศวินดำ(黒の騎士団, คุโระ โนะ คิชิดัน) เป็นทีมที่ทางฟิฟธ์เซ็กเตอร์ส่งมายังโรงเรียนไรมงเพื่อทำหน้าที่แทนสมาชิกของชมรมฟุตบอลทั้งหมด โดยมีสึรุกิเป็นผู้นำทีม แต่ว่าได้เห็นพลังอวตารของชินโดทำให้สมาชิกคนอื่นๆ ในทีมไม่ปรากฏตัว เหลือมีเพียงสึรุกิที่มาทำหน้าที่จับตาชมรมฟุตบอลไรมง แต่หลังจากที่สึรุกิเข้าร่วมชมรมฟุตบอลไรมงอย่างเป็นทางการทำให้ทีมกลุ่มอัศวินดำไม่ได้ปรากฏตัวเลยตั้งแต่นั้นมา
ดราก้อนลิงก์(ドラゴンリンク) เป็นทีมของฟิฟธ์เซ็กเตอร์อีกทีม และเป็นทีมที่เป็นโครงการลับของเซ็นกูจิที่สร้างขึ้นมาโดยสมาชิกผู้เล่นในทีมมีร่างอวตารทั้งหมด ปรากฏตัวในช่วงรอบชิงชนะเลิศของโฮลี่โรดรอบครึ่งหลังโดยได้เปลี่ยนจากทีมโรงเรียนมัธยมต้นเซย์โดซันเข้ามาแทนตามคำสั่งของกฎหมายมาตราที่ 5
โรงเรียนเอย์โตะ(栄都学園) เป็นทีมชมรมฟุตบอลที่ว่ากันว่าเป็นทีมที่แข็งแกร่งสุดแต่เบื้องหลังที่แท้จริงคือเป็นทีมที่ไม่ได้มีความแข็งแกร่ง เนื่องจากถูกฟิฟธ์เซ็กเตอร์บังคับให้ทีมโรงเรียนนี้ชนะในการแข่งขันนัดต่างๆ ในการแข่งขันระหว่างโรงเรียนมัธยมต้นไรมง ได้ให้ไรมงแพ้จากคำสั่งของฟิฟธ์เซ็กเตอร์ ทำให้ไม่สามารถเล่นได้เต็มที่ เพราะว่าเท็นมะได้ดึงสติให้ชินโดยิงประตูเพื่อให้คะแนน และจากการแข่งขันฟุตบอลในแต่ละนัดของทีมโรงเรียนเอย์โตะ จะส่งผลต่อคะแนนเกี่ยวกับภาควิชาอื่นเข้ามาด้วย
โรงเรียนมัธยมต้นเท็นงาวาระ(天河原中学校) เป็นทีมแรกที่ไรมงลงแข่งในโฮลี่โรดรอบคัดเลือกระดับภูมิภาค เดิมทีเป็นทีมโรงเรียนที่มีชื่อเสียงและมีการเข้าชมเยอะที่สุดเช่นเดียวกับไรมง แต่ทว่า ฟิฟธ์เซ็กเตอร์เข้ามาควบคุมทำให้การเล่นของทีมเริ่มมีการใช้เทคนิคตุกติกและใช้วิธีการรุนแรงโดยไม่สนวิธีที่จะเอาชนะแบบตรงๆ ได้
โรงเรียนมัธยมต้นมังโนซาคะ(万能坂中学校) เป็นทีมที่ไรมงลงแข่งในการแข่งขันโฮลี่โรดรอบที่ 2 ในรอบระดับภูมิภาค ซึ่งผู้เล่นในทีมมีซี้ดด้วยกันถึง 3 คน และเป็นทีมฟุตบอลที่มีระดับ A เช่นเดียวกันไรมง เมื่อซี๊ดของฟิฟธ์เซ็กเตอร์เข้ามาควบคุมในทีมก็ได้เล่นวิธีทำร้ายผู้เล่นแบบตุกติกจนผู้เล่นฝ่ายตรงข้ามไม่สามารถเล่นฟุตบอลได้ แม้ว่าจะผิดกติกาในการแข่งก็ตาม
โรงเรียนเทย์โคคุ(帝国学園) เป็นทีมที่ไรมงลงแข่งในรอบรองชนะเลิศของโฮลี่โรดระดับภูมิภาค กำหนดการณ์เดิมโรงเรียนเทย์โคคุจะลงแข่งกับทีมโรงเรียนไคโอ ในบล็อก B แต่ว่าถูกสลับเปลี่ยนทีมจากคำสั่งของอิชิโดะ มีข่าวลือว่าฟิฟธ์เซ็กเตอร์ได้ควบคุมทีมมาแต่ความจริงแล้วเป็นการหลอกตาให้องค์กรซึ่งเบื้องหลังจริงๆ นั่นก็คือได้สร้างองค์กรปฏิวัติฟุตบอลชื่อ เรสซิแทนซ์
ในฉบับมังงะชื่อทีมมีชื่อว่าทีม T(チームT) ซึ่งผู้เล่นทั้งหมดมาจากฟิฟธ์เซ็กเตอร์
ในภาคกาแล็กซี่เทย์โคคุได้เป็นทีมที่แข่งในรอบกระชับมิตรของทีมชาติญี่ปุ่นอินาสึมะเจแปนรุ่นใหม่ ซึ่งสมาชิกในทีมได้งุนงงกับฝีมือของผู้เล่นในทีม ยกเว้นเท็นมะ, ชินโด, สึรุกิ
โรงเรียนอาโอบะ(青葉学園) เป็นทีมที่เป็นผู้แข่งขันโฮลีโรดระดับภูมิภาคบล็อก A เดิมทีเป็นทีมที่จะลงแข่งกับโรงเรียนมัธยมต้นไรมงในรอบรองชนะเลิศ แต่ถูกเปลี่ยนลงแข่งกับทีมโรงเรียนไคโอในบล็อก B และแพ้ไป
โรงเรียนไคโอ(海王学園) เป็นทีมที่ไรมงลงแข่งในรอบชิงชนะเลิศของโฮลีโรดระดับภูมิภาค อาคารในโรงเรียนได้รับการสร้างขึ้นในบริเวณใกล้เคียงท่าเรือ เป็นทีมโรงเรียนที่ว่ากันว่าเป็นทีมตัวเก็งที่มีแนวโน้มว่าจะชนะในการแข่งขันต่างๆ และผู้เล่นในทีมทั้งหมดเป็นซี้ดของฟิฟธ์เซ็กเตอร์และมีเป็นผู้ใช้ร่างอวตารเกือบทั้งหมดแต่ความจริงแล้วมีเพียงแค่บางคนที่สามารถใช้ร่างอวตารได้
โรงเรียนมัธยมต้นกัซซันคุนิมิทสึ(月山国光中学校) เป็นทีมแรกที่ไรมงลงแข่งในโฮลี่โรดรอบระดับประเทศและเป็นทีมที่แกร่งที่สุดของโฮลี่โรดในอันดับที่ 8 เมื่อปีที่แล้ว โดยลักษณะการเล่นของทีม เป็นการเคลื่อนไหวที่คล้ายกับกองทัพทหาร
โรงเรียนมัธยมต้นฮาคุเร็น(白恋中学校) เป็นทีมที่ไรมงลงแข่งครั้งที่ 2 ในการแข่งขันโฮลี่โรดระดับประเทศ เมื่อ 10 ปีก่อนเป็นโรงเรียนที่เล่นฟุตบอลด้อยมาก แต่ได้พัฒนาการแข็งแกร่งยิ่งขึ้นจนกลายมาเป็นทีมฟุตบอลที่แกร่งสุดของเขตฮอกไกโด
โรงเรียนมัธยมต้นคิโดคาวะเซย์ชู(木戸川清修中学校) เป็นทีมที่ 3 ที่ไรมงลงแข่งในการแข่งขันโฮลี่โรดระดับประเทศ เมื่อปีที่แล้วเป็นทีมที่ชนะเลิศในการแข่งขันโฮลี่โรดที่แข่งกับทีมโรงเรียนมัธยมต้นไรมง แต่ในการแข่งขันครั้งนี้สมาชิกเริ่มมีความคิดเห็นที่แตกต่างเนื่องจาก การมาของไรมงที่ต้องการปฏิวัติฟุตบอลให้กลับมาปกติ ทำให้สมาชิกในทีมเกิดความขัดแย้งกัน
โรงเรียนเก็นเอย์(幻影学園) เป็นทีมที่ไรมงลงแข่งในรอบรองชนะเลิศ เป็นทีมที่ขึ้นชื่อว่าเป็นทีมที่มีกลยุทธ์แบบลึกลับแบบมายากล
โรงเรียนอาราคุโมะ(新雲学園) เป็นทีมที่ไรมงลงแข่งในรอบรองชนะเลิศ เป็นทีมที่ขึ้นชื่อว่าเป็นทีมที่มีผู้เล่นสมบูรณ์แบบและเป็นทีมที่อยู่ในกลุ่มตัวเต็งที่จะเป็นผู้ชนะในการแข่งขันของโฮลี่โรด
โรงเรียนมัธยมต้นเซย์โดซัน(聖堂山中学校) เป็นทีมที่ไรมงลงแข่งในการแข่งขันโฮลี่โรดรอบชิงชนะเลิศระดับประเทศ โดยมีโค้ชคืออิชิโดะ ชูจิ หรือ โกเอ็นจิ ชูยะ เป็นทีมที่ขึ้นชื่อว่าเป็น ผู้เล่นทั้งหมดเป็นเอซสไตรเกอร์ เนื่องจากมีฝีมือการรุกที่สูงมาก จากการแข่งขันรอบรองชนะเลิศในบล็อก B ระหว่างทีมโรงเรียนเซ็นบายามะ ด้วยคะแนน 16 - 0 และถูกเรียกว่าเป็นการแข่งขันที่ลำเอียง
อาคิโซระชาเลนเจอร์ส(秋空チャレンジャーズ) เป็นทีมฟุตบอลที่ทีก่อตั้งโดยผู้อยู่อาศัยในหอพักโคงาราชิ โดยมีคิโนะ อากิเป็นโค้ชของทีม
โปรโตคอล โอเมกา(プロトコル・オメガ) เป็นทีมที่เอลโดราโดส่งมาเพื่อทำหน้าที่ในการลบล้างประวัติศาสตร์ต่างๆที่เกี่ยวข้องกับฟุตบอลทั้งหมด โดยทีมนี้ถูกจัดการรูปแบบหลายเวอร์ชันด้วยกันรวมถึงทีมย่อยโดยมีกัปตันและสมาชิกทีมในแต่ละกลุ่ม
ชานาร์ค โดเมน(ザナーク・ドメイン) เป็นทีมที่ซานาร์คก่อตั้งขึ้นมา หลังจากที่โปรโตคอล โอเมกา พ่ายแพ้ไป โดยทีมนี้ไม่ได้เป็นทีมของเอลโดราโด แต่ซานาร์คได้ต่อรองกับโทโดโดยได้ก่อตั้งทีมและรวบรวมสมาชิกเข้ามาในทีม
เพอร์เฟคท์ คัสเคค(パーフェクト・カスケイド) เป็นทีมใหม่ของเอลโดราโด ก่อตั้งโดย ซาคามาคิ โทกุโร่ โดยผู้เล่นทั้งหมดเป็นหุ่นยนต์แอนดรอยด์ที่คล้ายมนุษย์และมีพลังที่แข็งแกร่งกว่ามนุษย์ทั่วไป มีเป้าหมายเพื่อโค่นเท็นมะและสมาชิกทีมไรมงโดยเฉพาะ นอกจากนี้ยังมีความสามารถเปลี่ยนรูปแบบเป็นไฮเปอร์ไดฟ์โหมด(ハイパーダイブモード) ซึ่งเป็นร่างที่เพิ่มพลังของเพอร์เฟคท์ คัสเคด
เฟย์ด้า(フェーダ) เป็นชื่อองค์กรที่มีสมาชิกเป็นเด็กผู้ที่มีพันธุกรรมเซคันค์สเตจ ชิลเดรน(セカンドステージ・チルドレン) ซึ่งทำให้มีความสามารถสร้างพลังจิตและพลังพิเศษภายในตัว แต่ด้วยมีพลังจากยีนพันธุกรรมดังกล่าว ทำให้มีข้อเสียคือผู้ที่มียีนพันธุกรรม SSC จะเสียชีวิตเมื่ออายุครบ 20 ปี เป็นศัตรูของเอลโดราโดเนื่องจากว่า เป็นกลุ่มผู้ทำลายบ้านเมืองด้วยพลังจิตรวมถึงใช้กีฬาฟุตบอลเป็นเครื่องมือในการทำลายล้าง
เล่นตำแหน่งกองกลาง เสื้อหมายเลข 9
ชิโระชิคะกุมิ(白鹿組, กลุ่มกวางขาว) เป็นกลุ่มที่อิมากาวะจ้างวานขึ้นมา ทำหน้าที่ลักพาตัวเด็กๆ ในแคว้นโอวาริเพื่อขายให้ซามูไรชั้นสูงฝึกเพื่อเป็นทหาร ไว้ใช้ในยามสงคราม ซึ่งกำลังเกิดขึ้นที่พระมหานครเกียวโต และถูกเบนิกิคุ (เบต้า) ใช้มายด์คอนโทรลโหมดควบคุมจิตใจสมาชิกให้ทำในสิ่งที่ตนเองต้องการ และได้มาเป็นโค้ชให้ทีมชิโรชิคะในศึกชิงตัวเด็กหนุ่มในยุค ค.ศ. 1554 คืน
กลุ่มเด็กชายและเด็กหญิงถูกอัญเชิญมาที่คุโรอิวะ
อินาสึมะเจแปนรุ่นใหม่(新生イナズマジャパン) เป็นทีมที่แข่งขันรอบกระชับมิตระหว่างทีมอินาสึมะเลเจนด์เจแปน ในเกมอินาสึมะอิเลฟเวน GO กาแล็กซี่ ได้ใช้ชื่อทีมนี้ว่าอินาสึมะอนาเธอร์เจแปน(イナズマアナザージャパン)
ท่าไม้ตาย -ลาสท์ เดธโซน(ラスト・デスゾーン)
ท่าไม้ตาย -ลาสท์ เดธโซน(ラスト・デスゾーン)
ตัวแทนทีมชาติญี่ปุ่นที่ลงแข่งขัน FFIV2 สมาชิกที่ได้ถูกเลือกคือเท็นมะ, สึรุกิ และชินโด ส่วนผู้เล่นคนอื่นในทีมกลับไม่ได้มีประสบการณ์การเล่นฟุตบอล ในช่วงแรกถูกจัดว่าเป็นทีมที่ยอดแย่มากเนื่องจากสมาชิกส่วนใหญ่ล้วนไม่เคยเล่นฟุตบอลเลย แต่ก็ได้ถูกฝึกซ้อมมาเพื่อพัฒนาในการแข่งขันนัดต่างๆ ภายหลังจากที่ชนะการแข่ง FFIV2 รอบโซนเอเชีย ได้ถูกเปลี่ยนชื่อเป็นทีมเอิร์ธอิเลฟเวน(アースイレブン) แทนหลังจากเผยว่าจะลงแข่งขันแกรนด์ เซเลสต้ากาแล็กซี่ รวมทั้งผู้เล่นในทีมทั้งหมดเป็นผู้ที่ถูกเลือกจากพลังแฝงอสูรในร่างกาย
เรซิสแทนซ์เจแปน(レジスタンスジャパン) เป็นทีมตัวแทนทีมชาติญี่ปุ่นอีกทีม เข้ามาท้าแข่งกับอินาสึมะเจแปนของคุโรอิวะ ซึ่งการท้าแข่งครั้งนี้เป็นการแข่งทดสอบให้กับสมาชิกอินาสึมะเจแปน
ไฟเออร์ดราก้อน(ファイアードラゴン) เป็นทีมที่แข่งขันใน FFIV2 รอบคัดเลือกโซนเอเชียในนัดที่ 1 หลังจากการแข่งขันสิ้นสุดลง ร่างกายได้สลายกลายเป็นของเหลวสีเขียวและหายไป ตัวจริงเป็นมนุษย์ต่างดาวที่ปลอมตัวเข้ามา
บิ๊กเวฟส์(ビッグウェイブス) เป็นที่ลงแข่งขันใน FFIV2 รอบคัดเลือกโซนเอเชียในนัดที่ 2 จากข้อมูลมานาเบะเป็นทีมที่เน้นการรุกและมีคะแนนเฉลี่ย 7.67 ต่อนัดการแข่ง ตัวจริงเป็นมนุษย์ต่างดาวที่ปลอมตัวเข้ามา
แชมชีร์(シャムシール) เป็นที่แข่งขัน FFIV2 ในนัดที่ 3 (รอบก่อนรองชนะเลิศ) มีสมญานามว่าเป็นสิงโตแห่งอาระเบีย(アラビアの獅子) ตัวจริงเป็นมนุษย์ต่างดาวที่ปลอมตัวเข้ามา
มัคไทเกอร์(マッハタイガー) เป็นทีมที่ลงแข่งขัน FFIV2 ในนัดที่ 4 (รอบรองชนะเลิศ) ในการแข่งขันรอบก่อนรองชนะเลิศได้ชนะทีมชาติการ์ตาร์ เดเซิร์ทไลออน ด้วยคะแนน 5 - 0 ตัวจริงเป็นมนุษย์ต่างดาวที่ปลอมตัวเข้ามา
สตอร์มวูล์ฟ(ストームウルフ) เป็นทีมที่ลงแข่งใน FFIV2 ในนัดที่ 5 (รอบชิงชนะเลิศ) ในรอบรองชนะเลิศเป็นผู้ชนะตัวแทนทีมชาติ UAE หลังจากที่แข่งสิ้นสุดลงได้เผยว่าเป็นมนุษย์ต่างดาวที่มีลักษณะคล้ายมนุษย์ต่างดาวสีเทา ในเกมสามารถแข่งกับทีมรูปร่างเดิมโดยชื่อทีมมีชื่อว่าอินไซด์ซิลเวอร์(インサイドシルバー)
แซนด์เรียส(サンドリアス) เป็นทีมแรกที่แข่งขันในการแข่งขันแกรนเซเลสต้า กาแล็กซี่ พิกัดในทางช้างเผือกคือ 5867 3071 เป็นดาวที่เต็มไปด้วยทะเลทรายและมีพื้นผิวส่วนใหญ่ปกคลุมไปด้วยทะเลทรายในสภาพแวดล้อมที่รุนแรงที่ลมพัดตลอดเวลา และด้วยสภาพแวดล้อมของดาวทำให้แรงโน้มถ่วงแรงน้อยกว่าโลกและทำให้ลูกฟุตบอลไม่ลอยลงมา
ซาซานาลา(サザナーラ) เป็นทีมที่ 2 ที่ลงแข่งในการแข่งขันแกรนด์เซเลสต้า กาแล็กซี่ พิกัดในทางช้างเผือกคือ 5867 3071 เป็นดาวเคราะห์ที่อยู่ในเมืองจากน้ำ แรงโน้มถ่วงของดาวเคราะห์นี้หนักกว่าโลกจนไม่สามารถใช้ลูปพาสได้ ในส่วนประชากรมีความสามารถพิเศษคือสามารถอ่านใจผู้อื่นและสามารถมองเห็น อาซูล ที่เป็นสัญลักษณ์รูปหัวใจภายในร่างกาย และด้วยการอ่านใจทำให้เผยจิตใจด้านมืดมาทั้งหมดออกมาได้ นอกจากนี้ประชากรหญิงในดาวมีบทบาทหลักมากที่สุด ต่างจากประชากรชาย
การ์ดอน(ガードン) เป็นทีมที่ 3 ที่ลงแข่งขันแกรนด์ เซเลสต้ากาแล็กซี่ เป็นดาวเคราะห์ที่เต็มไปด้วยความร้อนจากภูเขาไฟ ประชากรมีรูปร่างคล้ายนก แต่มีความขัดแย้งการแบ่งเขตทั้งชนเผ่าตะวันออกและชนเผ่าตะวันตกโดยพื้นที่ฝั่งชนเผ่าตะวันตกจะมีเครื่องจักรแต่ประชากรไม่มีปีก ส่วนประชากรเผ่าตะวันออกเป็นชนเผ่าดั้งเดิมของดาวการ์ดอนและอาศัยอยู่ในภูเขาไฟ ผู้เล่นของการ์ดอนอิเลฟเวนมาจากชนเผ่าตะวันตก ส่วนแรงโน้มถ่วงของดาวการ์ดอนหนักกว่าโลกเล็กน้อย สนามมีลมร้อนเข้ามาพัดและไม่มีการออกนอกสนาม
ลาโทนีค(ラトニーク) เป็นทีมที่ 4 ที่ลงแข่งในแกรนด์เซเลสต้า กาแล็กซ๊ ในรอบรองชนะเลิศ เป็นดาวที่เต็มไปด้วยป่าเขียวขจีและมีวิวัฒนาการสูงกว่าแมลงทั่วไปในโลกหลายเท่า ในดาวดวงนี้เป็นมิตรกับทุกคน ด้านประชากรมาจากแมลงต่างๆ ที่วิวัฒนาการอีกขั้นหนึ่ง แต่ว่าประชากรของดาวลาโทนีคมีอายุสั้นเพียงแค่ 1 เดือน และด้วยเหตุนี้การตายของชาวดาวลาโทนีคกลายเป็นสิ่งที่ปกติ ต่างจากดาวอื่นๆ ในส่วนสภาพแวดล้อมและแรงโน้มถ่วงของดาวเคราะห์ ลูกบอลมีน้ำหนักเบามากและกระเด็นได้ง่าย